**POZIV ZA PODNOŠENJE PONUDA U OTVORENOM POSTUPKU JAVNE NABAVKE**

Na osnovu Odluke V.D.Direktora Instituta za onkologiju i radiologiju Srbije br.11-212 od 25.04.2019.godine kojom je pokrenut otvoreni postupak javne nabavke po osnovu člana 32. Zakona o javnim nabavkama pozivamo vas da blagovremeno podnesete svoje ponude.

Predmet javne nabavke je nabavka koja se sprovodi radi zaključenja ugovora o javnoj nabavci tehničkog materijala za medicinsku opremu po partijama.

Predmetna nabavka je definisana u Opštem rečniku nabavke na poziciji medicinski potrošni materijal (oznaka 33140000) .

Pravo učešća imaju ponuđači koji ispunjavaju uslove iz člana 75. Zakona o javnim nabavkama („Službeni glasnik Republike Srbije „ br.124/12, 14/2015, 68/2015) i dostave potrebne dokaze o ispunjenosti tih uslova shodno članu 77. Zakona o javnim nabavkama. Ponuđači su dužni da kao dokaz o ispunjenosti uslova iz člana 75.Zakona o javnim nabavkama dostave sve dokaze utvrđene u predmetnoj konkursnoj dokumentaciji.

Uvid i preuzimanje konkursne dokumentacije može se izvršiti preuzimanjem iste sa Portala Uprave za javne nabavke i internet stranice naručioca [www.ncrc.ac.rs](http://www.ncrc.ac.rs/)

Ponude se primaju u skladu sa konkursnom dokumentacijom i pozivom za podnošenje ponuda .

Naručilac zadržava pravo da odbije ponudu ukoliko poseduje dokaz koji potvrđuje da ponuđač nije ispunjavao svoje obaveze po ranije zaključenim ugovorima o javnim nabavkama koji su se odnosili na isti predmet nabavke, za period od prethodnih tri godine za predmet nabavke (negativna referenca) u skladu sa članom 82.ZJN i konkursnom dokumentacijom.

Izbor najpovoljnijeg ponuđača izvršiće se primenom kriterijuma iz člana 85. stav 1. tačka 2. Zakona o javnim nabavkama - najniža ponuđena cena. U slučaju da predmetnoj javnoj nabavci postoje dve ili više ponuda sa istom ponuđenom cenom kao najnižom cenom, naručilac će po osnovu elementa kriterijuma -referentna lista ugovor dodeliti ponuđaču koji je dostavio potvrde o realizovanim ugovorima u prethodnoj godini  u većem iznosu.

Ponude dostaviti Institutu za onkologiju i radiologiju Srbije,Beograd Pasterova br. 14 sa napomenom «PONUDA- tehničkog materijala za medicinsku opremu po partijama br. partije\_\_\_\_\_\_\_\_\_\_\_\_\_\_\_ » do **06.06.2019.godine do 09.00 časova**. Blagovremenom ponudom se smatra ponuda koja je primljena od strane naručioca u roku određenom u pozivu za podnošenje ponuda bez obzira na način dostavljanja (neposrednom predajom, predajom putem pošte).

Postupak javnog otvaranja obaviće se **06.06.2019.godine u 09.15. časova u prostorijama Instituta za onkologiju i radiologiju Srbije.** Pravo učešća u postupku otvaranja ponuda imaju ovlašćeni predstavnici ponuđača koji su dužni da predstavniku naručiocu pre početka postupka otvaranja ponuda dostave ovlašćenje za učešće u postupku izdato u pisanoj formi.

Neblagovremene ponude neće biti uzete u razmatranje. Ponude dostaviti na srpskom jeziku. Cene u ponudi ponuđači su dužni da iskažu isključivo u dinarima.

Odluka o dodeli ugovora biće doneta na osnovu izveštaja o stručnoj oceni ponuda u roku od 25 dana od dana otvaranja ponuda .

Sve ostale informacije o javnoj nabavci mogu se dobiti u Odseku za javne nabavke Instituta za onkologiju i radiologiju Srbije, Pasterova 14, na mail: nabavka@ncrc.ac.rs. Kontakt osoba: Željko Bekčić, dipl.ecc, službenik za javne nabavke, tel. 011-2067-365.

V.D. Direktora Instituta za onkologiju i radiologiju Srbije

 Prof dr Radan Džodić

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_